**Wii U** on Nintendo mängukonsool, Wii järeltulija. Wii U on esimene kaheksanda põlvkonna mängukonsool. Mängukonsool tuli müügile Põhja-Ameerikas 18. novembril 2012, PAL regioonis 30. novembril 2012 ja Jaapanis 8. detsembril 2012. Wii U on esimene Nintendo mängukonsool, mis toetab 1080p resolutsiooni. Peamiseks juhtpuldiks on Wii U GamePad, millel on puutetundlik ekraan. Puutetundlik ekraan on abistamaks teleriekraanil mängimist, seda saab ka kasutada teatud mängude mängimiseks ilma telekata. Lisaks saab kasutada traditsioonilisema ehitusega juhtpulti nimega Wii U Pro Controller. Süsteem on ühilduv Wiiga ning Wii U mängud võivad töötada ka selliste Wii lisaseadmetega nagu Wii Remote ja Nunchuk.

Mängukonsool toodi turule kahe versioonina. Tavalise versiooniga oli kaasas 8 GB välkmälu ja Premium-versiooniga 32 GB välkmälu. Premium-versiooniga oli kaasas mäng ning alus konsoolile ja GamePadile. Lisaks kuulus komplekti GamePadi laadimisalus.

Ajalugu
-------

### Arendamine

Kuna eelmine Wii mängukonsool jäi võimete poolest konkurentidele alla, siis seekord taheti seda muuta tagades kvaliteetse pildi ja tugevama võrgutoe. Ettevõttes peeti palju vaidlusi, milline peaks olema uus mängukonsool, ning seetõttu alustati projekti mitu korda algusest peale. Puutetundliku ekraani idee sai alguse sinisest tulukesest Wii'l, mis andis kasutajale teada, et tal on uus sõnum. Alguses taheti ekraanile kuvada mänguga seostuvaid sõnumeid ja tagasisidet, kuid projekti hilisemas faasis sai sellest puutetundlik ekraan, millele oli võimalik kuvada terve mäng.

### Avalikustamine

Nintendo andis 25. aprillil 2011 uue mängukonsooli kohta ametliku teadeande, milles teatati konsooli müügiletuleku ajaks 2012. aasta ning selle esmaesitlus E3 üritusel, mis toimus 2011. aasta 7.–9. juunil. E3-l võis näha konsooli prototüüpi, mis erines lõplikust versioonist. Juhtpuldil tutvustati kuuetollist puutetundlikku ekraani, sisseehitatud mikrofoni, kõlareid, güroskoopi, kiirendusmõõturit ja kaamerat. Puutetundlik ekraan reageeris korraga ainult ühele puudutusele ja süsteem võimaldas korraga kasutada ainult ühte puudetundliku ekraaniga pulti. Lisaks teatati esmased arendamisel olevad mängud, milleks olid Super Mario Bros ja Pikimin 3.

26. jaanuaril 2012 teatas Nintendo president, et Wii U jõuab müügile enne 2012. aasta lõppu ja konsooli lõpliku versiooni tutvustatakse sama aasta E3 üritusel.

### Poelettidele ilmumine

Wii U tuli müüki enamikus riikides kahe versiooniga, milleks olid valget värvi 8 GB välkmäluga tavaline versioon ja musta värvi 32 GB välkmäluga Premium-versiooni. Mõlema versiooniga tuli kaasa HDMI-kaabel, kuid Premiumiga tuli veel kaasa mäng, alus konsoolile ja GamePadile, laadimisalus GamePadile ning tasuta Nintendo Network Premiumi tellimus.

28. augustil teatas Nintendo, et Premium-versiooni hind langeb 349,99 USA dollarilt 299,99 dollarile.

Riistvara
---------

### Konsool

Wii U kasutab AMD, IBM ja Renesasi poolt arendatud kiibi moodulit, milles on integreeritud prtotsessor, videokaart ja EEPROM mälu kontroller. Espresso on kolmetuumaline IBM-i välja töötatud protsessor, mis põhineb PowerPC 750-l. Protsessori taktsagedus on 1,24 GHz. Videokaart on AMD oma. Sellel on 34 MB eDRAM vahemälu ja taktsagedus 550 MHz. Süsteem on ehitatud nii, et nii videokaart kui ka protsessor saavad kasutada ühist muutmälu ja vahemälu. Konsoolis on kolmas kiip, mille ülesanne on avalikustamata. Lisaks on ka DSP audio moodul.

Wii U-l on 2 GB DDR3 muutmälu, mis koosneb neljast 512 MB suurusest DDR3-1600 DRAM kiibist. Maksimaalseks lugemiskiiruseks on 22,5 MB/s.

Optiline kettaseade on võimeline lugema suure tihedusega Wii U optilisi kettaid, mille suuruseks on 35 GB. Maksimaalseks lugemiskiiruseks on 22,5 MB/s. Mängukonsool toetab kuni 2 TB suurusi väliseid kõvakettaid.

Mängukonsoolil võimaldab 802.11 b/g/n traadita ühendust, Kiiret Etherneti, Bluetooth 4.0, kahte USB 2.0 porti ees ja taga ja SD-mälukaardi pesa. Video väljund toetab HDMI 1.4 pildikvaliteeti 1080p, 1080i, 720p, 576i, 480p, 480i ning komponent video pildikvaliteeti 576i ja 480i. Audioväljundid hõlmavad kuuekanalist 5.1 linear PCM surround soundi ja analoogstereot. Konsool toetab ka 3D stereopilti ja -videot.

### Juhtpuldid

Peamiseks juhtpuldiks on Wii U GamePad ja neid saab korraga ühendada kaks tükki. Korraga on võimalik konsooliga ühendada ka 4 Wii Remote'i või neli traditsioonilisemat Wii U Pro juhtpulti. Konsool toetab ka Wii Balance Boardi ja iga Wii ametlikku tarvikut.

#### Wii U GamePad

Wii U GamePad on peamine juhtpult ja tuleb konsooliga kaasa. Sellel on 15,7 cm puutetundlik ekraan, mis võib toetada või esitada telerisse kuvatavat pilti. Sellele on sisseehitatud kaamera, güroskoop, kiirendusmõõtur, mikrofon ja kõlarid. Juhtpuldi aku kestab 3–5 tundi ja selle mahutavus on 1500 mAh. Juhtpult kaalub 500 g ja selle mõõtmed on 130 × 23 × 26 mm.

#### Wii U Pro Controller

Wii U Pro Controller on eraldi müüdav juhtpult konsoolile. See on traditsioonilisema ehitusega ja sobilik keerukama juhtimisega mängudele. Aku kestvus on kuni 80 tundi.

#### Wii Remote Plus

Wii Remote Plusiga saab käeliigutustega mõjutada teleri ekraanil toimuvat. Juhtpult kasutab liigutuste mõistmiseks kiirendusmõõturit ja optilise sensori tehnoloogiat. Juhtpuldil on veel lisad, mis on mõeldud abistamaks teatud mängude mängimist, nendeks on Nunchuk, mis pakub GamePadi omadega sarnaseid funktsioone. Classic Controller, mis pakub traditsioonilisema ülesehitusega pulti. Wii Zapper, mis on peamiselt vajalik
FPS mängude jaoks ja Wii Wheel, mis on vajalik võidusõidu mängude jaoks. Uuemate juhtpultide aku peab vastu kuni 13 tundi.

Kasutajaliides
--------------

Wii U kasutab Wii U menüüd, kui ka Wii Mode'i, olenevalt sellest, mis liiki rakendusi kasutatakse. Wii U menüü on rakenduste jaoks, mis on tehtud spetsiaalselt Wii U-le, kuid Wii Mode aktiveerib ühilduvuse vanemate Wii rakendustega.

Tarkvara ja teenused
--------------------

### Nintendo Network

Nitendo Network on Nintendo ühtne võrgustruktuur, mis sarnaneb Sony PlayStation Networki ja Microsoft Xbox Live'iga. See tagab mitmikmängud, edetabelid, suhtluse teiste mängijatega ja pakub ka allalaadimisteenuseid. Wii U-l on kasutajate süsteem nimega Nintendo Network ID, mis sarnaneb konkurentide süsteemidega, korraga on võimalik registreerida ühte konsooli kaksteist kasutajat.

### SpotPass

SpotPass on Wii U funktsioon, mis töötab mängides taustal ja mille kaudu saab alla laadida mänge ja tarkvara.

### Veebibrauser

Wii U-l on veebibrauser, mida saab kasutada Wii U GamePadiga ja mis võib töötada mänguga samaaegselt mängude või teiste rakendustega.

Läbimüük
--------

Nintendo oli 30. septembriks 2013 välja saatnud 3,32 miljonit mängukonsooli.

Viited
------

1. ↑  "'Wii 2' Codenamed 'Project Café'". IGN. Originaali arhiivikoopia seisuga 20. mai 2012. Vaadatud 11. detsembril 2013. `{{cite web}}`: eiran tundmatut parameetrit `|Language=`, kasuta parameetrit (`|language=`) (juhend)
2. ↑  "Wii U confirmed for Europe this year". *Metro*. Originaali arhiivikoopia seisuga 28. jaanuar 2012. Vaadatud 11. detsembril 2013.
3. ↑  "WiiU Price and Release Date Announced" (inglise). WiiU News. 11. detsember 2013. Vaadatud 11. detsembril 2013.
4. ↑  "Nintendo Unveils Wii U Pro Controller before E3, Wireless but No Touch Screen" (inglise). GameNGuide. 11. detsember 2013.
5. ↑  "Wii U Official Site – What's in the box" (english). Nintendo. 11. detsember 2013. Originaali arhiivikoopia seisuga 18. jaanuar 2014. Vaadatud 11. detsembril 2013.`{{cite web}}`: CS1 hooldus: tundmatu keel (link)
6. ↑  "Project Cafe: The Tech Behind Nintendo's Next Console" (inglise). IGN. 11. detsember 2013. Originaali arhiivikoopia seisuga 29. aprill 2011. Vaadatud 11. detsembril 2013.
7. ↑  Ashcraft, Brian. "Nintendo Confirms Wii Successor". *Kotaku.com*. Vaadatud 11. detsembril 2013. `{{cite news}}`: eiran tundmatut parameetrit `|languafe=` (juhend)
8. ↑  Mike Jackson (11. detsember 2013). "Iwata: No Wii successor until after FY2012" (inglise). ComputerAndVideoGames.
9. ↑  "Nikkei Confirms Wii 2 Controller Details" (inglise). Andriasang.com. 11. detsember 2013. Originaali arhiivikoopia seisuga 6. juuni 2011.
10. ↑  White, Mike (11. detsember 2013). "Wii U Price And Release Date Just Announced" (inglise). NintendoWiiU.com.
11. ↑  "Wii U getting price cut September 20" (inglise). GameSpot.com. 11. detsember 2013.
12. ↑  Leadbetter, Richard (11. detsember 2013). "Wii U has 1.24GHz CPU, 550MHz graphics core – report" (inglise). Eurogamer.
13. 1 2  "Nintendo All-access @ E3 2012 – Wii U" (inglise). Nintendo. 11. detsember 2013. Originaali arhiivikoopia seisuga 17. juuni 2012. Vaadatud 11. detsembril 2013.
14. ↑  "Have 2GB Internal Memory, GPGPU Support" (inglise). 11. detsember 2013.
15. ↑  Totilo, Stephen (11. detsember 2013). "Wii U Discs Will Be 25GB In Size" (inglise). Kotaku.
16. ↑  "| Wii U Internal Storage Space Information" (inglise). Nintendo.com. 11. detsember 2013.
17. ↑  "Wii U Technical Specs" (inglise). Nintendo.com. 11. detsember 2013. Originaali arhiivikoopia seisuga 18. oktoober 2012. Vaadatud 11. detsembril 2013.
18. ↑  Jon Fingas (11. detsember 2013). "Nintendo: two Wii U Gamepads will work on one system" (inglise). Engadget.
19. ↑  "Nintendo Unveils Hardcore Wii U Controller" (inglise). Kotaku.com. 11. detsember 2013.
20. ↑  "Corporate Management Policy Briefing/Third Quarter Financial Results Briefing" (inglise). Nintendo. `{{cite web}}`: eiran tundmatut parameetrit `|sdate=` (juhend)
21. ↑  Crecente, Brian (11. detsember 2013). "Wireless Tech Behind WiiU Gamepad" (inglise). Polygon.com.
22. ↑  Franich, Darren. "The Wii U Pro Controller looks very familiar". EW.com. `{{cite web}}`: eiran tundmatut parameetrit `|languange=` (juhend); eiran tundmatut parameetrit `|sdate=` (juhend)
23. ↑  "Wii U Pro Controller Boasts 80-Hour Battery Life – IGN" (inglise). Uk.ign.com. 11. detsember 2013.
24. ↑  "Social networking comes to Wii U, Miiverse will interface with PCs and phones" (inglise). VentureBeat. 11. detsember 2013.
25. ↑  "E3 2012 Wii U To Support 12 User Profiles at C3 News". Cubed3.com. 11. detsember 2013.
26. ↑  "SpotPass abilities" (inglise). IGN. 11. detsember 2013.
27. ↑  George, Richard (11. detsember 2013). "Wii U Internet Browser Specs Revealed" (inglise). IGN.
28. ↑  "Wii U sales" (inglise). VGChartz. 11. detsember 2013.